Liproverbia 18 | Bibele e Inthaneteng | Phetolelo ea Lefatše le Lecha
18 Ea itšehlang thajana o tla batla tabatabelo ea hae ea boithati;+ o tla phasoloha khahlanong le bohlale bohle bo sebetsang.+ 2 Mang kapa mang ea hlokang kelello ha a khahloe ke temoho,+ ntle le hore pelo ea hae e itšenole.+ 3 Ha ea khopo a kena, keiso le eona e tla kena;+ ’me ho se hlomphehe+ ho tsamaea le nyeliso. 4 Mantsoe a molomo oa motho ke metsi a tebileng.+ Seliba sa bohlale ke molapo o phoroselang.+ 5 Ho bontša leeme ho ea khopo hase ntho e ntle,+ leha e le ho qhelela ea lokileng ka thōko kahlolong.+ 6 Molomo oa ea hlokang kelello o kena ho qabaneng,+ ’me molomo oa hae o bitsa le lichapo.+ 7 Molomo oa ea hlokang kelello ke tšenyeho ea hae,+ ’me molomo oa hae ke leraba bakeng sa moea oa hae.+ 8 Mantsoe a moetselletsi a joaloka lintho tse lokelang ho metsoa ka meharo,+ tse theohelang ka likarolong tse ka hare-hare tsa mpa.+ 9 Hape, ea iponahatsang a le monyebe mosebetsing oa hae+—ke mor’abo ea bakang tšenyo.+ 10 Lebitso la Jehova ke tora e matla.+ Ea lokileng o balehela ho lona ’me o fuoa tšireletso.+ 11 Lintho tsa bohlokoa tsa ea ruileng ke motse oa hae o matla,+ ’me li joaloka lerako le sireletsang monahanong oa hae.+ 12 Pelo ea motho ea phahama pele a oa,+ ’me boikokobetso bo etella thoriso pele.+ 13 Ha mang kapa mang a araba taba pele a e utloa,+ hoo ke booatla ho eena le tlotlollo.+ 14 Moea oa motho o ka mamella boloetse ba hae;+ empa ha e le moea o hlomohileng, ke mang ea ka o mamellang?+ 15 Pelo ea ea nang le kutloisiso e fumana tsebo,+ ’me litsebe tsa ba bohlale li batla ho fumana tsebo.+ 16 Mpho ea motho e tla mo bulela monyako o moholo,+ ’me e tla mo isa esita le ka pel’a batho ba baholo.+ 17 Oa pele nyeoeng ea hae o lokile;+ oa habo oa kena ’me ka sebele oa mo phenya.+ 18 Lotho e khutsisa likhang,+ ’me e arola ba matla.+ 19 Mor’abo motho ha a sitetsoe o feta motse o matla;+ ’me ho na le likhang tse joaloka mokoallo oa tora ea bolulo.+ 20 Mpa ea motho e tla khotsofatsoa ke litholoana tsa molomo oa hae;+ o tla khotsofatsoa ke lihlahisoa tsa molomo oa hae.+ 21 Lefu le bophelo li matleng a leleme,+ ’me ea le ratang o tla ja litholoana tsa lona.+ 22 Na motho o fumane mosali ea molemo?+ O fumane ntho e molemo,+ ’me o fumana kamohelo e tsoang ho Jehova.+ 23 Ea nang le ho honyenyane o bua ka likōpo tse tiileng,+ empa ea ruileng o araba ka tsela e matla.+ 24 Ho na le metsoalle e ratang ho tsekollana,+ empa ho na le motsoalle ea khomarelang haufi ho feta mor’abo motho.+